**Αίτηση-Σύμβαση για την έκδοση**

**κωδικών πρόσβασης χρήστη στην υπηρεσία AXIAweb**

 Ημερομηνία:

Προς: **Ελληνικό Κεντρικό Αποθετήριο Τίτλων Α.Ε. (ATHEXCSD)**

 Τμήμα Υπηρεσιών Λογαριασμών & Μητρώου

 Λ.Αθηνών 110, 104 42 Αθήνα

|  |  |
| --- | --- |
|  email: ars@athexgroup.gr – τηλ.: (+30) 210 3366776 |  |

|  |  |
| --- | --- |
| **Μερίδα\*:** Click or tap here to enter text. **Λογαριασμός Αξιογράφων** | : Click or tap here to enter text. |
| Επώνυμο\*/Επωνυμία | : Click or tap here to enter text. |
| Όνομα\* | : Click or tap here to enter text. |
| Πατρώνυμο\* | : Click or tap here to enter text. |
| Ημερομηνία Γέννησης | : Click or tap here to enter text. |
| Υπεύθυνος (Νομικού Προσώπου) | : Click or tap here to enter text. |
| Αριθμός Πιστοποιητικού ταυτοποίησης (ΑΔΤ/ΔΙΑΒ/ΓΕΜΗ/ΑΛΛΟ) | : Click or tap here to enter text. |
| Αριθμός Φορολογικού Μητρώου | : Click or tap here to enter text. |
| ΑΜΚΑ (Φυσικού Προσώπου) / LEI – BIC (Νομικού Προσώπου) | : Click or tap here to enter text. |
| Διεύθυνση επικοινωνίας (οδός, αριθμός, πόλη, Ταχυδρομικός Κώδικας) |  | : Click or tap here to enter text. |
| Κινητό Τηλέφωνο\*\* |  | : Click or tap here to enter text. |
| Email\*\* |  | : Click or tap here to enter text. |
| *\*Σε περίπτωση Κοινής Επενδυτικής Μερίδας στην Αίτηση συμπληρώνει τα στοιχεία του ο ιεραρχικά πρώτος καταχωρημένος συνδικαιούχος. Σε περίπτωση Μερίδας Συγκυρίων την Αίτηση συμπληρώνει ο εξουσιοδοτημένος εκπρόσωπος των Συγκυρίων.**\*\*Αντιστοιχούν στα στοιχεία «Αριθμός κινητού τηλεφώνου» και «Διεύθυνση ηλεκτρονικής αλληλογραφίας email» που έχουν καταχωριστεί στην αναγραφόμενη Μερίδα μου στο Σύστημα Άυλων Τίτλων (Σ.Α.Τ.)*Τα προσωπικά δεδομένα θα τύχουν επεξεργασίας, η οποία είναι απαραίτητη για τη συμμόρφωση με έννομη υποχρέωση και για την εκτέλεση της εργασίας που αιτείται ο χρήστης ως υποκείμενο των δεδομένων. Η εταιρεία «Ελληνικό Κεντρικό Αποθετήριο Τίτλων Α.Ε.» (ATHEXCSD) επεξεργάζεται τα ανωτέρα προσωπικά δεδομένα λαμβάνοντας όλα τα δυνατά μέτρα ασφαλείας και τηρώντας το νομοθετικό και κανονιστικό πλαίσιο περί προστασίας προσωπικών δεδομένων, σύμφωνα με όσα ειδικότερα προσδιορίζονται στη διεύθυνση <https://www.athexgroup.gr/web/guest/gdpr>. Παρακαλώ, σύμφωνα με τους όρους της παρούσας αίτησης-σύμβασης, να μου εκδώσετε προσωπικούς κωδικούς πρόσβασης χρήστη (Username & Password) στην υπηρεσία AXIAweb και να με ενημερώσετε σχετικά. Δηλώνω ότι:* Tα προσωπικά στοιχεία που αναγράφονται στην παρούσα αίτηση είναι ακριβή.
* Έχω λάβει γνώση των όρων χρήσης της υπηρεσίας ΑXIAweb ([εδώ](https://www.axiaweb.gr/el/terms-of-use)), τους οποίους αποδέχομαι ανεπιφύλακτα.
* Θα εκπληρώνω αμελλητί τις υποχρεώσεις που αναλαμβάνω με την παρούσα αίτηση.
* Αποδέχομαι, κάθε πληροφόρηση και σχετικές οδηγίες εκ μέρους της ATHEXCSD αναφορικά με τους αιτούμενους κωδικούς πρόσβασης χρήστη και τη χρήση της υπηρεσίας AXIAweb, να μου αποστέλλονται στα στοιχεία «Διεύθυνση ηλεκτρονικής αλληλογραφίας email» και/ή «Αριθμός κινητού τηλεφώνου» που έχουν καταχωριστεί στη συνδεδεμένη Μερίδα μου στο Σύστημα Άυλων Τίτλων (Σ.Α.Τ.), τα οποία όταν αλλάζουν έχω την υποχρέωση να τα επικαιροποιώ αμελλητί μέσω του αρμόδιου Συμμετέχοντα ATHEXCSD (Πιστωτικό Ίδρυμα ή Χρηματιστηριακή Εταιρεία) με τον οποίο συνεργάζομαι.
* Η υποβολή της αίτησης με κάθε άλλο τρόπο πλην της ιδιόχειρης υποβολής της στην ATHEXCSD από τον ίδιο τον αιτούντα, προϋποθέτει τη βεβαίωση του γνησίου της υπογραφής του μέσω διοικητικής αρχής ή μέσω της υπηρεσίας gov.gr.
 |

**Υπογραφή Αιτούντα/Αιτούσας:**

Click or tap here to enter text.

**ΟΡΟΙ ΧΡΗΣΗΣ ΥΠΗΡΕΣΙΑΣ AXIAweb**

Η Ελληνικό Κεντρικό Αποθετήριο Τίτλων Α.Ε. (στο εξής «ATHEXCSD») παρέχει στον επενδυτή – δικαιούχο Μερίδας Λογαριασμών Αξιογράφων στο Σύστημα Άυλων Τίτλων - Σ.Α.Τ. (στο εξής «Χρήστης») τη δυνατότητα ηλεκτρονικής πληροφόρησης μέσω του Διαδικτύου για αξιόγραφα (μετοχές, δικαιώματα, Warrants, Ομολογίες κλπ) που τηρούνται στη Μερίδα του, σύμφωνα με τον Κανονισμό Λειτουργίας της ATHEXCSD και τις Αποφάσεις 14 & 16 Δ.Σ. ATHEXCSD. Ειδικότερα, παρέχεται ηλεκτρονική πληροφόρηση στον Χρήστη, ενδεικτικά σε πρώτη φάση, για τα στοιχεία της Μερίδας του Χρήστη, τα τρέχοντα υπόλοιπα αξιογράφων του, την αποτίμηση του χαρτοφυλακίου αξιογράφων του και τις πρόσφατες κινήσεις του Λογαριασμού Αξιογράφων της Μερίδας του. Μελλοντικά, σχεδιάζεται η παροχή και άλλων υπηρεσιών, σύμφωνα με τους όρους και τις προϋποθέσεις που ορίζονται παρακάτω και μπορούν να τροποποιούνται από την ATHEXCSD. Οι παρεχόμενες υπηρεσίες ηλεκτρονικής πληροφόρησης μέσω του Διαδικτύου θα καλούνται «Υπηρεσία AXIAweb» ή «Υπηρεσία». Οι όροι χρήσης της Υπηρεσίας είναι οι ακόλουθοι:

1. Ο Χρήστης χρησιμοποιεί την υπηρεσία AXIAweb, κατόπιν της σύνδεσής του στην ιστοσελίδα της υπηρεσίας στο Διαδίκτυο και της εισαγωγής των προσωπικών κωδικών πρόσβασης χρήστη, οι οποίοι συνίστανται στο «Όνομα Χρήστη (Username)» και στο «Συνθηματικό Χρήστη (Password)» (εφεξής «προσωπικοί κωδικοί πρόσβασης χρήστη» ή «κωδικοί πρόσβασης»), σύμφωνα με τις σχετικές οδηγίες της ATHEXCSD. Η έκδοση των προσωπικών κωδικών πρόσβασης χρήστη στην υπηρεσία AXIAweb πραγματοποιείται από την ATHEXCSD κατόπιν σχετικής αίτησης του Χρήστη προς την ATHEXCSD. Σε ικανοποίηση της σχετικής αίτησης του Χρήστη, τo «Όνομα Χρήστη (Username)» ορίζεται από την ATHEXCSD και το «Συνθηματικό Χρήστη (Password)» ορίζεται από τον ίδιο τον Χρήστη σύμφωνα με τις σχετικές οδηγίες της ATHEXCSD. Κάθε πληροφόρηση και σχετικές οδηγίες αναφορικά με τους προσωπικούς κωδικούς πρόσβασης χρήστη και τη χρήση της υπηρεσίας AXIAweb, αποστέλλονται στον Χρήστη από την ATHEXCSD στα στοιχεία «Διεύθυνση ηλεκτρονικής αλληλογραφίας email» και/ή «Αριθμός κινητού τηλεφώνου» που έχουν καταχωριστεί στη Μερίδα του Χρήστη στο Σύστημα Άυλων Τίτλων (Σ.Α.Τ.) στην οποία αντιστοιχούν οι προσωπικοί κωδικοί πρόσβασης χρήστη (εφεξής «συνδεδεμένη Μερίδα»), και τα οποία όταν αλλάζουν ο Χρήστης έχει την υποχρέωση να τα επικαιροποιεί αμελλητί μέσω του αρμόδιου Συμμετέχοντα ATHEXCSD (Πιστωτικό Ίδρυμα ή Χρηματιστηριακή Εταιρεία) με τον οποίο συνεργάζεται.

2. Ο Χρήστης αναγνωρίζει ότι η χρήση των προσωπικών κωδικών πρόσβασης στην υπηρεσία AXIAweb αποτελεί τεκμήριο χρήσης από τον ίδιο των παρεχόμενων υπηρεσιών ηλεκτρονικής πληροφόρησης μέσω της υπηρεσίας AXIAweb και ειδικότερα προέλευσης ηλεκτρονικής εντολής από τον ίδιο και αντίστοιχης πληροφόρησης του ίδιου. Επίσης, ο «Χρήστης» αναγνωρίζει και αποδέχεται ότι όπου, κατά τη χρήση της Υπηρεσίας, απαιτείται υπογραφή του, η χρήση των προσωπικών κωδικών πρόσβασης χρήστη ισοδυναμεί με αυτήν.

3. Τα συμβαλλόμενα μέρη συμφωνούν ρητά ότι η αποδεικτική αξία των ηλεκτρονικών εντολών είναι ίση με αυτή των έγγραφων.

4. Ο Χρήστης υποχρεούται για προσωπική του ασφάλεια να φυλάσσει μυστικούς και να μην γνωστοποιεί τους κωδικούς πρόσβασης χρήστη σε τρίτους και γενικά να μεριμνά για τη μη διαρροή τους. Ο Χρήστης, ως κάτοχος (δικαιούχος) των κωδικών πρόσβασης, είναι αποκλειστικά υπεύθυνος και φέρει τον κίνδυνο κάθε ζημίας δικής του ή της ATHEXCSD από μη εξουσιοδοτημένη πρόσβαση τρίτου. Η ATHEXCSD δεν ευθύνεται για οποιαδήποτε έξοδα, ζημία ή απώλεια συμβεί στον «Χρήστη» ή/και σε οποιοδήποτε πρόσωπο, σε περίπτωση παρεμβολής στο δικτυακό τόπο της ATHEXCSD ή στο τηλεφωνικό δίκτυο ή μη λειτουργίας των συστημάτων λόγω ανωτέρας βίας ή σε οποιαδήποτε άλλη περίπτωση, που δεν οφείλεται σε αμέλεια της ATHEXCSD.

5. Η παροχή πληροφόρησης στον Χρήστη μέσω της υπηρεσίας AXIAweb δεν δεσμεύει την ATHEXCSD, η οποία και δεν ευθύνεται για ζημία που πιθανόν θα υποστεί ο Χρήστης στην περίπτωση που οι πληροφορίες δεν είναι ακριβείς.

6. Σε περίπτωση διαρροής των προσωπικών κωδικών πρόσβασης, ο Χρήστης οφείλει να τροποποιήσει άμεσα το «Συνθηματικό Χρήστη (Password)» ή να αποστείλει στην ATHEXCSD αίτηση για την απενεργοποίηση/επανέκδοση κωδικών πρόσβασης χρήστη στην υπηρεσία AXIAweb, σύμφωνα με τις σχετικές οδηγίες της ATHEXCSD προς τον Χρήστη. Επίσης, απαιτείται η κατ’ ελάχιστο τροποποίηση το «Συνθηματικό Χρήστη (Password)» κάθε 180 ημέρες. Σε περίπτωση τριπλής λανθασμένης εισαγωγής των κωδικών πρόσβασης, ο Χρήστης δεν έχει δυνατότητα πρόσβασης στην υπηρεσία για 15 λεπτά.

7. Η ATHEXCSD μπορεί να ακυρώσει τους κωδικούς πρόσβασης του Χρήστη στην υπηρεσία AXIAweb οποτεδήποτε κατά την εύλογη κρίση της, ειδοποιώντας σχετικά τον Χρήστη και σε κάθε περίπτωση αμέσως μετά την απενεργοποίηση της συνδεδεμένης Μερίδας του.

8. Το λογισμικό που υποστηρίζει τις παραπάνω υπηρεσίες είναι ιδιοκτησία της ATHEXCSD και κάθε αντιγραφή, απομίμηση ή παραποίησή του από τον Χρήστη ή από τρίτα πρόσωπα αποτελεί ποινικώς κολάσιμη πράξη, η δε ATHEXCSD επιφυλάσσεται για την επιδίωξη της αποκατάστασης κάθε ζημίας που μπορεί να υποστεί.

9. Η ATHEXCSD δικαιούται να καθορίζει τις ημέρες και ώρες κατά τις οποίες θα παρέχει στον Χρήστη τη δυνατότητα χρήσης της υπηρεσίας AXIAweb.

10. Ο Χρήστης δηλώνει ότι έχει επίγνωση του ότι η μετάδοση πληροφοριών μέσω του Διαδικτύου ενδέχεται να ενέχει κινδύνους κακόβουλης υποκλοπής ή αλλοίωσης των εντολών του από μη εξουσιοδοτημένους τρίτους και ότι αναλαμβάνει αυτούς τους κινδύνους.

11. Η ATHEXCSD δικαιούται οποτεδήποτε να καταγγείλει την Σύμβαση, η ευθύνη όμως του Χρήστη για οποιαδήποτε χρήση των υπηρεσιών που έκανε πριν την καταγγελία παραμένει ακέραιη.

12. Η ATHEXCSD διατηρεί το δικαίωμα επιβολής χρέωσης, κατόπιν ειδοποίησης των χρηστών τουλάχιστον τριάντα (30) ημέρες πριν την επιβολή της χρέωσης.

13. Αρμόδια δικαστήρια για κάθε επίλυση διαφορών είναι το Ειρηνοδικείο Αθηνών.